**ТОГТООЛЫН ТӨСЛИЙН ЗАРДЛЫН ТООЦОО[[1]](#footnote-1)**

1. **Эрх зүйн зохицуулалт**

**Хууль:** Нийгмийн халамжийн тухай хуулийн 13 дугаар зүйлд Нийгмийн халамжийн тэтгэмжийн төрлийг тусгаж өгсөн бөгөөд 13 дугаар зүйлийн 13.1.5-д “хүүхдийн мөнгөн тэтгэмж” гэж заан, Хүүхдийн мөнгөн тэтгэмж олгох олгох журмыг Засгийн газар батлахаар тусгажээ.

**УИХ-ын тогтоол:** УИХ-ын 2016.11.10-ны 63 дугаар “Хүүхдийн мөнгөн тэтгэмж олгох талаар авах зарим арга” тухай тогтоолоор Монгол Улсын 0-18 насны хүүхэд бүрд олгох мөнгөн тэтгэмжийг зохион байгуулж олгохыг Монгол Улсын Засгийн газарт даалгахдаа Нийгмийн халамжийн тухай хуулийн 3.1.11-д заасан босго шугамаас доогуур эрэмбэлэгдсэн өрхийн хүүхэд бүрд сар бүр бэлэн мөнгөөр олгох гэж заасан.

**Засгийн газрын тогтоол:** Засгийн газрын 2017.01.18-ны 18 дугаар “Журам батлах, журамд өөрчлөлт оруулах тухай” тухай тогтоолын хавсралтаар “Хүүхдийн мөнгөн тэтгэмж олгох журам”-ыг баталсан.

1. **Төрийн байгууллагын гүйцэтгэх үүрэг буюу ажил, үйлчилгээ**

|  |  |  |
| --- | --- | --- |
| **Засгийн газрын 18 дугаар тогтоолоор батлагдсан “Хүүхдийн мөнгөн тэтгэмж олгох журам” дахь холбогдох зохицуулалт** | **Үүргийг хэрэгжүүлэх байууллга** | **Төрийн байгууллагын гүйцэтгэх үүрэг буюу ажил үйлчилгээ** |
| 1.2. Хүүхдийн мөнгийг өрхийн амьжиргааны түвшинг тодорхойлох судалгаанд хамрагдсан өрхийн 0-18 хүртэлх насны хүүхэд (цаашид “хүүхэд” гэх), эсхүл түүнийг төлөөлөх хууль ёсны эрх бүхий Монгол Улсын иргэнд олгоно.   * 1. Банкны ажилтан нь энэхүү журмын 2.2.1-2.2.3-т заасан баримт бичгийг хүлээн авч өргөдлийн маягтыг цахим хэлбэрээр бөглөн хүсэлт гаргасан иргэнээр гарын үсэг зуруулж баталгаажуулан, хүсэлтийг хүлээн авсан хугацааг өргөдөлд тодорхой бичнэ. Өргөдлийн маягтыг нийгмийн халамжийн асуудал хариуцсан төрийн захиргааны байгууллагын дарга батална.   2.8. Банкнаас ирүүлсэн хүүхдийн мэдээллийн сангийн нууцлал, аюулгүй байдал, нэгдмэл байдлыг нийгмийн халамжийн асуудал хариуцсан төрийн захиргааны байгууллага хариуцна. | Хөдөлмөр, халамжийн үйлчилгээний  ерөнхий газар | * нийгмийн халамжийн үйлчилгээнд хамрагдагсдын болон Нийгмийн халамжийн тухай хуулийн 3.1.2-т заасан өрхийн мэдээллийн нэгдсэн санг бүрдүүлж, хэвийн ажиллуулах, тухай бүр шинэчлэх * Өргөдлийн маягтын загвар батлах * Хүүхдийн мэдээллийн нууцлал, аюулгүй байдал, нэгдмэл байдлыг хариуцах |
| 2.9. Улсын бүртгэлийн асуудал хариуцсан төрийн захиргааны байгууллага шинээр төрсөн, нас барсан, харьяатаас гарсан зэрэг 0-18 хүртэлх насны хүүхдийн регистрийн дугаар, овог, нэр, оршин суугаа хаягийн мэдээллийг сар бүрийн 5-ны дотор нийгмийн халамжийн асуудал хариуцсан төрийн захиргааны байгууллагад хүргүүлнэ. | Оюуны өмч, Улсын бүртгэлтйн ерөнхий газар | * шинээр төрсөн, нас барсан, харьяатаас гарсан зэрэг 0-18 хүртэлх насны хүүхдийн регистрийн дугаар, овог, нэр, оршин суугаа хаягийн хүргэх. |
| 2.11. Нийгмийн халамжийн асуудал хариуцсан төрийн захиргааны байгууллага энэхүү журмын 2.7-д заасан мэдээллийг энэхүү журмын 2.9-т заасан мэдээлэлтэй тулган шалгаж баталгаажуулан хүүхдийн мөнгө олгох хүүхдийн нэрсийн жагсаалтыг тухайн сарын 15-ны дотор Монголбанк болон санхүү, төсвийн асуудал хариуцсан төрийн захиргааны төв байгууллагын Төрийн сангийн газар (цаашид “Төрийн сангийн газар” гэх)-т цахим хэлбэрээр болон албан бичгээр хүргүүлнэ. | Хөдөлмөр, халамжийн үйлчилгээний ерөнхий газар | * Мэдээллийг тулган шалгах, баталгаажуулах, албан бичиг хүргүүлэх |
| 2.12. Нийгмийн халамжийн асуудал хариуцсан төрийн захиргааны байгууллагаас ирүүлсэн хүүхдийн мөнгө олгох хүүхдийн нэрсийн жагсаалтын мэдээллийн сангийн нууцлал, аюулгүй байдал, нэгдмэл байдлыг Монголбанк хариуцна. | Монгол банк | * хүүхдийн нэрсийн жагсаалтын мэдээллийн сангийн нууцлал, аюулгүй байдал, нэгдмэл байдлыг хариуцан ажиллах |
| 2.13. Төрийн сангийн газар нь нийгмийн халамжийн асуудал хариуцсан төрийн захиргааны байгууллагаас ирүүлсэн хүүхдийн мөнгө олгох хүүхдийн нэрсийн жагсаалтыг үндэслэн холбогдох санхүүжилтийг Төрийн сан дахь нийгмийн халамжийн санд байршуулж зарцуулах эрхийг нээнэ. Нийгмийн халамжийн асуудал хариуцсан төрийн захиргааны байгууллага санхүүжилтийг Төрийн сан дахь нийгмийн халамжийн сангийн данснаас Монголбанк дахь хүүхдийн мөнгөний тусгай дансанд байршуулна. | Монгол банк, Сангийн яам, Хөдөлмөр, халамжийн үйлчилгээний ерөнхий газар | * хүүхдийн мөнгө олгох хүүхдийн нэрсийн жагсаалтыг үндэслэн холбогдох санхүүжилтийг Төрийн сан дахь нийгмийн халамжийн санд байршуулж зарцуулах эрхийг нээх * санхүүжилтийг Төрийн сан дахь нийгмийн халамжийн сангийн данснаас Монголбанк дахь хүүхдийн мөнгөний тусгай дансанд байршуулах |
| 2.18. Монголбанк хүүхдийн мөнгө олгож байгаа банктай сар бүр тооцоо нийлж, мөнгө олгосон нэрсийн жагсаалтыг нийгмийн халамжийн асуудал хариуцсан төрийн захиргааны байгууллагад сар бүрийн 25-ны дотор цахим хэлбэрээр болон албан бичгээр хүргүүлнэ. | Монгол банк | * хүүхдийн мөнгө олгож байгаа банктай сар бүр тооцоо нийлэх, * мөнгө олгосон нэрсийн жагсаалтыг цахим хэлбэрээр болон албан бичгээр хүргүүлэх |
| 2.19. Нийгмийн халамжийн асуудал хариуцсан төрийн захиргааны байгууллага хүүхдийн мөнгөний олголт, зарцуулсан хөрөнгийн мэдээг дараа сарын 4-ний дотор санхүү, төсвийн болон нийгмийн халамжийн асуудал хариуцсан төрийн захиргааны төв байгууллагад тус тус хүргүүлнэ.  3.9. Тухайн өрхийн амжиргааны түвшний оноо нь Нийгмийн халамжийн тухай хуулийн 3.1.11-д заасны дагуу нийгмийн халамжийн асуудал эрхэлсэн Засгийн газрын гишүүний баталсан босго шугамаас доогуур байгаа тохиолдолд хүүхдэд нийгмийн халамжийн сангаас сар бүр хүүхдийн мөнгийг бэлэн мөнгөөр олгох ажлыг нийгмийн халамжийн асуудал хариуцсан төрийн захиргааны байгууллага хариуцна.  3.10. Тухайн өрхийн амьжиргааны түвшний оноо нь Нийгмийн халамжийн тухай хуулийн 3.1.11-д заасны дагуу нийгмийн халамжийн асуудал эрхэлсэн Засгийн газрын гишүүний баталсан босго шугамаас дээш байгаа тохиолдолд хүүхдийн мөнгийг бэлэн бусаар олгох хүүхдийн нэрсийн жагсаалтыг сар болон жилээр гаргаж, цахим хэлбэрээр төсөв, санхүүгийн асуудал хариуцсан төрийн захиргааны төв байгууллага болон Монголбанкинд хүргүүлнэ. Бэлэн бусаар авах өрхийн хүүхдийн мэдээллийн нэгдсэн сан бүрдүүлэх ажлыг нийгмийн халамжийн асуудал хариуцсан төрийн захиргааны байгууллага хариуцна.  4.1. Нийгмийн халамжийн асуудал хариуцсан төрийн захиргааны байгууллага дараах тохиолдолд хүүхдийн мөнгө олгохыг зогсоох шийдвэр гаргана:  4.2. Нийгмийн халамжийн асуудал хариуцсан төрийн захиргааны байгууллага дараах тохиолдолд хүүхдийн мөнгө олгохыг түр зогсоох шийдвэр гаргана: | Хөдөлмөр, халамжийн үйлчилгээний ерөнхий газар | * хүүхдийн мөнгөний олголт, зарцуулсан хөрөнгийн мэдээ гаргах, мэдээг хүргэх * Өрхийн амжиргааны түвшний оноо нь босго шугамаас доогуур байгаа тохиолдолд хүүхдэд нийгмийн халамжийн сангаас сар бүр хүүхдийн мөнгийг бэлэн мөнгөөр олгох * босго шугамаас дээш байгаа тохиолдолд хүүхдийн мөнгийг бэлэн бусаар олгох хүүхдийн нэрсийн жагсаалтыг сар болон жилээр гаргах, цахим хэлбэрээр холбогдох байгууллагуулал хүргүүлэх. * Бэлэн бусаар авах өрхийн хүүхдийн мэдээллийн нэгдсэн сан бүрдүүлэх * Хүүхдийн мөнгө олгохыг зогсоох, түр зогсоох шийдвэр гаргах |

1. **Ажил, үйлчилгээ гүйцэтгэх хүний нөөцийн хэрэгцээ**

Хүүхдэд мөнгөн тэтгэмж олгоход төрийн байгууллагын зүгээс гүйцэтгэх үүрэг буюу ажил, үйлчилгээг дээрх хэсэгт холбогдох төрийн байгууллага тус бүрийн гүйцэтгэх үүрэг болон ажил, үйлчилгээг нарийвчлан авч үзлээ. Үүнээс үзэхэд хүүхдийн мөнгө олгох үйл ажиллагаа нь Засгийн газрын 2017.01.18-ны 18 дугаар тогтоолын хавсралтаар батлагдсан “Хүүхдийн мөнгөн тэтгэмж олгох журам”-ын дагуу хэрэгжиж байгаа үйл ажиллагаа бөгөөд зөвхөн босго шугамаас доогуур өрхийн хүүхэд гэж ялгаварлалгүйгээр Монгол Улсын нийт хүүхдэд олгоход төрийн байгууллагад нэмэлт хүний нөөцийн зардал гарахгүй болно. Учир нь одоогийн хүчин төгөлдөр мөрдөгдөж байгаа энэхүү журмын дагуу хүүхдийн мөнгө олгох ажиллагаа нь арилжааны банкаар дамжин хэрэгжиж байгаа бөгөөд төрийн байгууллагын зүгээс холбогдох бүртгэл, мэдээллийн сан үүсгэх, мэдээллээр хангах үйлчилгээ үзүүлэх, мөнгөний тусгай санд мөнгөн хөрөнгийг байршуулах, банкуудад шилжүүлэх, банкуудтай тооцоо нийлэх зэрэг үйл ажиллагааг холбогдох байгууллагын албан тушаалтан хариуцан хэрэгжүүлж байна. Иймд зардлын тооцоог бодит зардал буюу нийт хүүхдэд олгох зардлаар тооцон гаргах нь зүйтэй байна.

1. **Зардлын дүнг тооцох**

Монгол Улсын 0-18 насны нийт 1,042,000 хүүхдэд сар бүр 20,000 төгрөг олгохоор тооцоход 1 сард 20 тэрбум 840 сая, нэг жилд 250 тэрбум 80 сая төгрөгний зардал гарахаар байна. Энэ нь Засгийн газраас 2018 онд нийт хүүхдийн 60 хувьд олгох хүүхдийн мөнгөний төсвийн зардлын тооцоололд дурдсанаас 85 тэрбум 920 сая төгрөгний нэмэлт зардал гарахаар байна.

---оОо---

1. Засгийг газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал”-ын дагуу боловсруулав. [↑](#footnote-ref-1)